Document ID: /roh_data/filtered/fineweb-2-filterrobots_roh.jsonl.gz/52790

Cun consultar il Dicziunari Rumantsch Grischun (DRG) chattain nus detagls interessants da questa furma scursanida da Mengia, analog al num Men, ch'è la furma curta da Dumeng u Dumeni. Las furmas dals nums dubels svaneschan: Mengiabalser na datti betg pli, e be ina suletta Mengiafila è enconuschenta en Engiadina. Ma Mengias datti bleras, il num deriva da Domenica, e betg da Monica sco che quai vegn savens supponì per sbagl. Pli baud existiva perfin ina schlatta Mengia!